CELEX: 62006CO0325
Language: hu
Date: 2007-03-20 00:00:00
Title: A Bíróság végzése (hetedik tanács), 2007. március 20.#Galileo International Technology LLC és társai kontra Európai Bizottság.#C-325/06 P. sz. ügy.

A Bíróság (hetedik tanács) 2007. március 20‑i végzése – Galileo International Technology és társai kontra Bizottság
      (C‑325/06. P. sz. ügy)
      „Fellebbezés – Műholdas navigációs rendszerrel kapcsolatos közösségi projekt (GALILEO) – A »Galileo« szót tartalmazó védjegy és kereskedelmi név jogosultjai által elszenvedett kár – Részben nyilvánvalóan elfogadhatatlan, részben nyilvánvalóan megalapozatlan fellebbezés”
      1.                     Jogszabályok közelítése – Védjegyek – A 40/94 rendelet és a 89/104 irányelv értelmezése – A védjegyjogosultnak a védjegye
            jogellenes használata elleni fellépéshez való joga – A megjelölés gazdasági tevékenység körében történő használata – Fogalom
            (40/94 tanácsi rendelet, 9. cikk, (1) bekezdés, b) pont; 89/104 tanácsi irányelv, 5. cikk, (1) bekezdés, b) pont) (vö. 32–33. pont)
      2.                     Fellebbezés – Jogalapok – Az Elsőfokú Bíróság érvelésének egy pontjára vonatkozó konkrét kifogás szükségessége (EK 225. cikk,
            (1) bekezdés; a Bíróság alapokmánya, 58. cikk, első bekezdés; a Bíróság eljárási szabályzata, 112. cikk, 1. §, c) pont) (vö.
            36–39. pont)
      3.                     Fellebbezés – Jogalapok – A tények téves értékelése – Elfogadhatatlanság – A bizonyítékok értékelésének a Bíróság általi felülvizsgálata
            – Kizártság, kivéve az elferdítés esetét (EK 225. cikk, (1) bekezdés; a Bíróság alapománya, 58. cikk, első bekezdés) (vö.
            60., 70–71. pont)
      4.                     Szerződésen kívüli felelősség – Feltételek – Jogszerű cselekmény – Tényleges kár, okozati összefüggés, valamint rendkívüli
            és különleges kár – Kumulatív jelleg (EK 288. cikk, második bekezdés) (vö. 77–78. pont)
      Tárgy
      
         Az Elsőfokú Bíróság (kibővített második tanács) T‑279/03. sz., Galileo International Technology és társai kontra Bizottság
                  ügyben 2006. május 10‑én hozott azon ítélete ellen benyújtott fellebbezés, amellyel az Elsőfokú Bíróság elutasította az arra
                  irányuló kártérítési keresetet, hogy egyrészről a Bizottság hagyjon fel a „Galileo” kifejezés használatával és harmadik személyeknek
                  e kifejezés használatára való biztatásával a globális műholdas rádiónavigációs rendszerrel kapcsolatos közösségi projekttel
                  kapcsolatban, másrészről, hogy a felperesek által elszenvedett, a Bizottság által a felperesek nevében lajstromoztatott védjegyekkel
                  és kereskedelmi nevükkel azonos megjelölés állítólagos használatával és terjesztésével okozott kár megtérítésre kerüljön.
               
            Rendelkező rész
      
         
                   
               
               
                  
               
               
                  A Bíróság a fellebbezést elutasítja.
               
            
         
                   
               
               
                  
               
               
                  A Bíróság a Galileo International Technology LLC‑t, a Galileo International LLC‑t, a Galileo Belgium SA‑t, a Galileo Danmark A/S‑t,
                     a Galileo Deutschland GmbH‑t, a Galileo España SA‑t, a Galileo France SARL‑t, a Galileo Nederland BV t, a Galileo Nordiska AB‑t,
                     a Galileo Portugal Ltd‑t, a Galileo Sigma Srl‑t, a Galileo International Ltd‑t, a The Galileo Co.‑t és a Timas Ltd‑t kötelezi
                     a költségek viselésére.